עפרה שונית

עפרה שונית (1942–1999) הייתה משוררת ישראלית.

ביוגרפיה

שונית החלה לפרסם משיריה בעיתונות בסוף שנות החמישים. בגיל מאוחר, לאחר הוצאת ספרה הראשון, למדה ספרות אנגלית באוניברסיטת בר-אילן לתואר השני. בשנת 1994 כתבה עבודת תזה בנושא "השפה העברית באוניברסיטאות אנגליה במאה ה-18". עפרה השתתפה בערבי קריאת שירה עם מיטב הסופרים של התקופה.

התחתנה ב-1960 עם העורך ומייסד כתב העת "עכשיו" גבריאל מוקד. לאחר גירושיהם התחתנה עם מורה הגיטרה הקלאסית אברהם פרלמוטר. נולדו להם שתי בנות, איריס וענבל, לימים הזמרת ענבל פרלמוטר. לאחר שהתאלמנה מבעלה השני, ושנתיים לאחר מות בתה ענבל בתאונת דרכים בשנת 1997, נפטרה משברון לב.

כתיבתה 
בספרה "הקומקום הסגול" עסקה עפרה שונית בסימבוליזם וידויי בתחושות של בדידות, ניכור וחריגות. כמו כן בדומה לחברתה המשוררת דליה הרץ עסקה בשירים אחדים בבעיות של מוסר כללי אל מול מוסר אישי (הסוביקטיביות של המוסר), ובשאלה האם כדי להיות אדם טוב יותר יש להתרחק מחברת אנשים.

ספריה 
 הקומקום הסגול, שירים, תל אביב, הוצאת "עכשו", 1963.
 הקומקום הסגול (הוצאה מחודשת), שירים, הוצאת עכשיו, תל אביב, 1988.

קישורים חיצוניים 

 עפרה שונית אופי מעוין באתר עיתונות יהודית היסטורית כפי שפורסם בעיתון הארץ בתאריך ה-22.4.1960
 עפרה שונית אדם חייב, באתר מכללת אורנים
 עפרה שונית רוזי הגדולה, כפישפורסם במאמר ביקורת בעיתון העולם הזה
 עפרה שונית, שני שירים, באתר לקסיקון הספרות העברית החדשה

הערות שוליים 

בוגרות אוניברסיטת תל אביב
בוגרי אוניברסיטת תל אביב
משוררות ישראליות
משוררות כותבות עברית
משוררים ישראלים
משוררים כותבי עברית
ישראלים שנולדו ב-1942
ישראליות שנולדו ב-1942
ישראלים שנפטרו ב-1999
ישראליות שנפטרו ב-1999